Nyeste Skilderie af Kiøbenhavn, 1818-08-29
Danmark hæderligen bekiendte og elskede Læge og Lærer, Etatsraad Professor Bang, Ridder af Dannebrogen, som allerede forhen i Trykken har udgivet adskillige nyttige Religionsskrifter, nemlig: Fornuftens Begreb om Gud, og Christi Læres Overeensstemmelse dermed - En Læges Opmuntring til at høiagte og bevare Christi Religion, Et belønnet Priisskrift: Hvorfor tale Menneskene saa lidet om Gud i deres Omgang og Selskaber. – Jesu Christi Evangelium, som eneste rette Lærebog, og Religions=Regel for Christne Christelige Afskeedsraad til min Søn ved hans Udgang fra hans Faders Huus- Den rette Religion efter Fornuften, har nu, som Olding, forøget disse Arbeider ved et gavnligt og behageligt Skrift under Titel: Udsøgte Bibelsteder i paffende Orden fremsatte og tillige oversatte i latinske Sexmaalsvers til daglig Brug og Erindring. Jndtægten heraf skjænkes til en trængende og i ti Aar af en høist besværlig Sygdom sengeliggende Enkefrue. Nepperkan noget Skrift, mere fortjene Bekjendtgjørelse, end dette, og derfor kan ogsaa nærværende Blad passe hertil. Fortalen kan tildeels vise, hvad man finder i Skriftet selv, og af denne vil Anmelderen derfor her anføre Følgende: "Læseren vil i denne Bog finde de hellige Forfatteres egne Ord, uden Omskrivning og Forklaring; denne Fremsættelsesmaade har jeg anseet høist vigtig, baade for at undgaae Afvigelser fra Ordenes Mening, og paa det at disse hellige Ord kunne virke med deres egen og fulde Kraft; thi ligesom den bekjendte Vise og paalidelige Mands egne Ord modtages med fortrinlig Opmærksomhed, tildrager sig Troe og Tillid, og bevares bedst i Erindringen, saaledes, og af lige Grund, maae det skee, som jeg og har bemærket hos mig selv og Andre, der oprigtigen søge Gud, at de hellige Forfatteres egne Ord gjøre mere Jndtryk paa Forstand og Hjerte, end naar de ere omdannede ved menneskelig Talekunst. Den første og største Deel af Bogen fremstiller i Korthed de vigtigste Begivenheder og Lærdomme, som den hellige Skrift indeholder, nemlig: Verdens Oprindelse og Menneskeslægtens første Alder og Undergang - det isralitiske Folks Udvælgelse, Førelse, Forhold og endelige Skjæbne - samt den Kundskab og de Love, som Gud har aabenbaret og foreskrevet "dette Folk ved Abraham, Moses, Propheterne og vor Herre Jesus. Denne sidste guddommelige og fuldkommende Foranstaltning ved Jesum til "Menneskeslægtens Oplysning, Overbeviisning og Saliggjørelse, har jeg udførligen, og, som jeg troer, med den til Øiemedet svarende Fuldstændighed fremstillet. Af de foregaaende Skriftsteder har jeg gjort et kortere Udtog, som jeg dog anseer tilstrækkeligt til at give Kundskab om Guds Egenskaber, fornemmelig ved hans almægtige, vise, retfærdige og naadige Forhold imod det jødiske Folk, samt om de vise Forberedelser, han havde gjort til Modtagelse af Jesus og hans Lære til Menneskeslægtens Frelse. "Den anden Deel af Bogen fremsætter de Udtog af forskjellige hellige Forfattere, som jeg har anseet meest mærkværdige, og passende til at give Veiledning, Styrke og Trøst under Livets forskjellige Omstændigheder, og Sielens forskjellige Stilling og Trang. Disse Steder har jeg, saavidt som mueligt, sammenføiet efter deres Lighed, og mærket med Overskrift, som tilkjendegiver deres Hensigt og Jndhold.